Грунвальдскія мячы (часам Мячы Грунвальда ()) — два баявых мяча, якія 15 ліпеня 1410 года перад Грунвальдскай бітвай вялікі магістр Тэўтонскага ордэна Ульрых фон Юнгінген адправіў каралю Польскаму Ягайлу і вялікаму князю Літоўскаму Вітаўту ў якасці афіцыйнага выкліку на бой. Пасля польска-літоўскай перамогі абодва мячы ў якасці ваенных трафеяў былі адпраўленыя ў рэзідэнцыю караля Ягайлы ў Кракаве. З цягам часу два гэтых клінка сталі сімвалам, які адлюстроўвае ўладу манарха над двума народамі: Каралеўства Польскага і Вялікага Княства Літоўскага. Выкарыстоўваліся ў цырымоніях каранацыі большасці польскіх каралёў у XVI—XVIII стагоддзях. Пасля падзелу Рэчы Паспалітай бясследна зніклі ў 1853 годзе. Два мячы, тым не менш, застаюцца сімвалам ваеннай перамогі Польшчы і Літвы і з'яўляецца важнай часткай гістарычнай памяці удзельнічаўшых у бітве народаў.